C 164/118
MT
Il-Ġurnal Uffiċjali tal-Unjoni Ewropea
19.4.2022
Prevent Waste, organizzazzjoni mhux governattiva, ikkritikat l-istrateġija tal-“kaxxa vojta” tal-produtturi taċ-ċereali tal-kolazzjon bħala ħela u ta’ ħsara għall-ambjent, bl-użu ta’ aktar riżorsi naturali milli huwa meħtieġ għallproduzzjoni u d-distribuzzjoni effiċjenti ta’ dawn il-prodotti.
B’reazzjoni għal dan, il-produtturi taċ-ċereali tal-kolazz­ jon, organizzati fl-organizzazzjoni tal-kummerċ tagħhom, qablu li jillimitaw l-imballaġġ żejjed tal-prodotti tagħhom.
Huma qablu b’mod kollettiv li jillimitaw l-eċċess għal mhux aktar minn 3 % biex jiżguraw li l-kaxxi taċ-ċereali jibqgħu faċli biex jintużaw, u għamlu d-deċiżjoni tagħhom pubblika.
Il-produtturi bdew jimplimentaw l-akkordju millbidu tas-sena u l-akkordju jkopri 100 % tas-suq.
B’riżultat ta’ dan, il-kostijiet tal-imballaġġ, li jammontaw għal 6 % tal-prezz bl-ingrossa, naqsu b’madwar 10 %.
Dan wassal għal tnaqqis ta’ madwar 0,5 % fil-prezz bl-ingrossa taċċereali tal-kolazzjon u tnaqqis ta’ 0-0,5 % fil-prezz bl-imnut.
Analiżi: Il-kompetituri jaqblu dwar element li għandu impatt fuq il-prezz tal-prodott, iżda huma jagħmlu dan b’mod trasparenti, li jippermetti lil kulħadd jadotta l-approċċ mingħajr ma jimponi obbligu li jsir dan.
Ma hemm l-ebda skambju ta’ informazzjoni sensittiva u l-konformità mad-deċiżjoni hija faċli biex tiġi mmonitorjata.
Barra minn hekk, il-produtturi taċ-ċereali jibqgħu liberi li jkomplu jnaqqsu l-imballaġġ tagħhom jekk ikunu jixtiequ hekk.
Barra minn hekk, l-akkordju biex jiġi limitat l-imballaġġ żejjed għandu effett żgħir ħafna u saħansitra ’l isfel fuq il-prezz taċċereali tal-kolazzjon, ma jaffettwax il-kompetizzjoni bejn il-produtturi taċ-ċereali fuq il-parametri ewlenin tal-prezz, tal-kwalità u tal-innovazzjoni, u jaffettwa biss il-kompetizzjoni fuq il-kummerċjalizzazzjoni sa ċertu punt limitat ħafna (fid-dawl tal-impatt apparentement limitat tal-istrateġija tad-“daqs eċċessiv” tal-kaxxa).
Għalhekk, l-akkordju jissodisfa l-kundizzjonijiet tar-regola rigward il-livell xieraq ta’ protezzjoni u, b’hekk, ma jinqabadx mill-Artikolu 101(1).
L-akkordju fil-fatt itejjeb l-eżitu għall-konsumaturi, billi jelimina strateġiji għaljin ta’ imballaġġ żejjed li ftit għan­ dhom impatt fuq il-kompetizzjoni.
618.
Akkordju li ma għandu l-ebda effett sinifikanti fuq il-kompetizzjoni
Eżempju 2 Sitwazzjoni: Fair Tropical Fruits, organizzazzjoni mhux governattiva, flimkien ma’ għadd ta’ negozjanti tal-frott, stabbilew tikketta għall-frott tropikali nnegozjat b’mod ġust (it-tikketta “FTF”).
Sabiex jużaw it-tikketta, id-ditti li jinnegozjaw il-frott tropikali jridu jiggarantixxu li l-frott inkwistjoni jiġi minn azjendi agrikoli fejn jiġu rrispettati ċerti kundizzjonijiet minimi fir-rigward tal-użu sikur tal-pestiċidi.
Dawn id-ditti jibqgħu liberi li jinnegozjaw ukoll il-frott taħt tikketti oħrajn.
Fair Tropical Fruits waqqfet sistema ta’ monitoraġġ biex tiċċertifika li l-prodotti mibjugħa taħt ittikketta FTF ikunu konformi mal-kundizzjonijiet minimi.
Il-kundizzjonijiet għall-parteċipazzjoni u l-metodoloġija u rriżultati tas-sistema ta’ monitoraġġ huma disponibbli fuq is-sit web ta’ Fair Tropical Fruits.
Il-frott mibjugħ taħt ittikketta FTF huwa aktar għali minn frott tropikali ieħor innegozjat.
It-tikketta FTF ġiet introdotta madwar l-UE kollha u għadd ta’ negozjanti kbar jużaw it-tikketta u ffirmaw l-akkordju biex jirrispettaw il-kundizzjonijiet minimi tat-tikketta.
It-tikketta malajr saret popolari ma’ ċerti konsumaturi.
Skont ittip ta’ frott tropikali u s-suq ġeografiku kkonċernat, l-ishma mis-suq għall-frott mibjugħ fl-UE taħt it-tikketta issa jvarjaw minn 2,6 % għall-ananas sa 14,7 % għall-mango.
Il-bqija tas-suq huwa fornut mill-istess negozjanti li joperaw barra mit-tikketta u minn negozjanti oħrajn li ma humiex parti għall-akkordju.
Analiżi: Il-prezz ogħla tal-frott mibjugħ taħt it-tikketta FTF jista’ jirrikjedi valutazzjoni tal-effetti tal-akkordju.
Madankollu, fid-dawl tal-ishma modesti mis-suq tal-prodotti koperti mill-akkordju fid-diversi swieq fl-UE, l-ishma sinifikanti mis-suq miżmuma minn, u l-kompetizzjoni minn, tikketti u prodotti konvenzjonali oħrajn, il-fatt li lparteċipazzjoni fit-tikketta FTF hija fuq bażi volontarja u mhux esklużiva u li l-liċenzja għall-użu tat-tikketta tiddependi biss fuq ir-rispett ta’ ċerti kundizzjonijiet minimi, ma huwiex probabbli li l-akkordji biex tiġi stabbilita u tinħareġ liċenzja għat-tikketta jwasslu għal effetti negattivi sinifikanti.
B’hekk, l-akkordji ma jinqabdux millArtikolu 101(1).
L-akkordji jistgħu fil-fatt iwessgħu l-għażla disponibbli għall-konsumaturi, billi jippermettulhom jidentifikaw prodotti li għandhom karatteristiċi ta’ “kummerċ ġust”.